Prețul polițelor RCA ar putea să scadă considerabil. Ce valori maxime ar urma să respecte asigurătorii.
Asigurătorii RCA vor fi obligaţi să nu depăşească tarifele de referinţă ale ASF atunci când vor stabili prețul polițelor. Limitarea e inclusă într-un proiect de lege înregistrat recent în Parlament și vine după ce polițele RCA s-au scumpit semnificativ în ultimele luni. Tarifele de referință reprezintă niște indicatori în funcție de care asigurătorii își stabilesc tarifele. UNSAR avertizează că proiectul de lege ar putea atrage o nouă procedură de infrigement împotriva României. "Nu este în concordanță cu Tratatul de funcționare a Uniunii Europene și cu legislația europeană incidentă în domeniul asigurărilor", spun reprezentanții UNSAR.
Tarifele de referință stabilite periodic de ASF nu vor mai avea doar caracter orientativ pentru asigurători, iar aceștia din urmă vor trebui să se încadreze într-un anumit plafon când stabilesc tarifele polițelor RCA.Măsura apare într-un proiect de lege înregistrat recent la Senat și pentru care inițiatorii, respectiv mai mulți parlamentari PNL, au cerut procedură de urgență.În ultimele luni, prețul polițelor RCA a crescut considerabil, tocmai pentru că firmele de asigurări stabilesc tarifele după bunul plac, fără să fie obligate să respecte un anumit plafon.Iar prețurile au explodat mai ales din septembrie, după ce firma City Insurance, liderul de piață la acel moment, cu o cotă de peste 45%, a intrat în insolvență.Pentru a împiedica asigurătorii să crească prețurile, proiectul de lege propune amenzi cuprinse între 50.000 și 500.000 de lei pentru firmele care nu vor respecta regulile.Pentru a intra în vigoare, propunerea legislativă trebuie să fie adoptată de Parlament, promulgată prin decret prezidențial și publicată în Monitorul Oficial.UNSAR avertizează că proiectul de lege poate atrage o nouă procedură de infrigement împotriva RomânieiUniunea Națională a Societăților de Asigurare-Reasigurare din România a luat notă cu îngrijorare și surprindere de propunerea legislativă depusă la Senat pe 15 noiembrie, care prevede modificarea Legii 132/2017 privind RCA, în sensul plafonării prețurilor RCA la tarifele de referință ale ASF – Autorității de Supraveghere Financiară (ASF).Proiectul, care menționează că este bazat pe o serie de informații oferite de “conciliatori", nu este în concordanță cu Tratatul de funcționare a Uniunii Europene și cu legislația europeană incidentă în domeniul asigurărilor, și riscă să atragă deschiderea unei noi proceduri de infringement împotriva României în domeniul legislației RCA. Acest lucru are loc în contextul în care prioritatea ar trebui să fie tocmai îndreptarea acelor aspecte din legislația națională care au atras deja declanșarea procedurii de infringement împotriva României și nicidecum generarea unor noi încălcări ale legislației europene prin legislația națională.Având în vedere cele de mai sus, UNSAR aduce în continuare o serie de clarificări, mai ales în condițiile în care expunerea de motive care stă la baza proiectului include o serie de informații și calcule fără fundamentare actuarială, plecând de la o serie de informații false ce au circulat în spațiul public.Astfel, facem următoarele precizări:La această rată a daunei se adaugă taxele de funcționare, contribuțiile la Fondul de Garantare a Asiguraților, Fondul Național de Protecție, precum și cheltuielile de distribuție și administrare. Astfel, rata combinată tehnică pentru RCA a ajuns în acest interval de timp la peste 142% (conform Raportului ASF privind Evoluția pieței de asigurări în semestrul I 2021, pag. 29) – adică acționarii asigurătorului trebuie să vină cu bani pentru a susține activitatea de asigurări RCA. Subliniem că orice valoare a ratei combinate tehnice de peste 100% arată că o companie de asigurări pierde bani din activitatea sa de bază, cea de subscriere (deci de preluare a unor riscuri).Așadar, afirmația privind profiturile pe segmentul RCA este una incorectă, fapt confirmat și de faptul că doar 8 companii de asigurări din România din 28 sunt autorizate să vândă asigurări RCA în prezent, în condițiile în care, deși numărul vehiculelor înmatriculate în România a crescut de la an la an, numărul asigurătorilor interesați să practice această formă de asigurare s-a restrâns.Nu în cele din urmă, ne exprimăm încrederea în Parlamentul României că orice modificare legislativă va fi făcută cu respectarea legislației europene în materie, a principiilor tehnice ce guvernează domeniul asigurărilor și numai după o atentă analiză. În acest context, industria de asigurări a fost și va continua să fie un partener pentru crearea unui cadru legislativ care să îmbunătățească funcționarea pieței de asigurări.